पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। यशवंत क्लब में बैक डोर एंट्री का मामला चल ही रहा था कि अब कंपनियों के सदस्यों की मेंबरशिप को लेकर विवाद शुरू हो गया है। रविवार दोपहर क्लब मैनेजिंग कमेटी की बैठक हुई। पहले विचार था कि 22 जून को होने वाली आपात जनरल मीटिंग (ईओजीएम) के लिए तैयार हुए एजेंडे में कंपनी सदस्यता को लेकर चर्चा करने का मुद्दा हटा लिया जाए। लेकिन बैठक में सामने आया कि एजेंडा सदस्यों को भेजा जा चुका है और अब इसे नहीं हटाया जा सकता। तय हुआ कि ईओजीएम में इस मुद्दे पर भी चर्चा की जाएगी और फैसला हाउस पर छोड़ दिया जाए। 7 जुलाई को वार्षिक साधारण सभा (एजीएम) कराने का भी फैसला हुआ।
क्लब के नियम हैं कि कंपनियों के डायरेक्टर या एक्जीक्यूटिव मेंबर ही सदस्य बन सकते हैं। लेकिन सामने आया है कि कुछ बंद कंपनियों के भी लोग खुद को डायरेक्टर बता क्लब के सदस्य बने हुए हैं, वहीं कुछ ऐसे लोग सदस्य बन गए हैं जो वास्तव में कंपनियों के डायरेक्टर या एक्जीक्यूटिव मेंबर ही नहीं हैं। क्लब के सचिव ने हाल ही में सभी कंपनियों को पत्र भेजकर उनसे क्लब की सदस्यता के लिए जरूरी फॉर्म 32 व 16 भरकर भेजने के लिए कहा था। इनमें से कई कंपनियों के दस्तावेज नहीं आए हैं।
ईओजीएम में यह मुद्दा रखा जाएगा कि सभी कंपनियां हर साल दिसंबर के अंत तक फॉर्म 32 (जिसके तहत कंपनी के डायरेक्टर व एक्जीक्यूटिव मेंबर की जानकारी होती है) और फॉर्म 16 (इसमें सीए से सर्टिफाइड वेतन सर्टिफिकेट होता है) क्लब में जमा कराएंगी। ऐसा नहीं करने वाली कंपनियों को छह माह की मोहलत व चेतावनी देंगे। दस्तावेज नहीं आने पर क्लब हाउस में प्रस्ताव लाकर सदस्यता रद्द कर देंगे।
कंपनियों से मांगे हैं दस्तावेज
॥सभी कंपनियों से आवश्यक फॉर्म भरकर देने के लिए कहा है। फॉर्म आने पर ही कंपनियों के सदस्यों की सदस्यता तय हो पाएगी। इसके बाद क्लब इन्हें आरएफआईडी (रेडियो फ्रीक्वेंसी आईडेंटीफिकेशन कार्ड) बनाकर देगा।
- सुनील बजाज, सचिव, यशवंत क्लब
इन कंपनियों ने नहीं भेजे फॉर्म
आनंद राठी सिक्युरिटीज निशांत न्याती व शशांक न्याती
केडिया लिकर लिमिटेड रघुनंदन अग्रवाल व राजीव निवातिया
पेनजॉन लिमिटेड- अंजलि शुक्ला
राजरतन सिंथेटिक लिमिटेड देवेंद्र जैन व अश्विन मेहता
सिनकॉम फॉर्मूलेशन (इंडिया) लिमिटेड आलोक रंजन राठी व अंकित बांकड़ा
यूनिवर्सल स्टार्च केमिकल लिमिटेड हरीश कस्तूरी व नीतेश कस्तूरी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva mai_Deva hin_Deva mar_Deva awa_Deva bho_Deva mar_Deva mar_Deva bho_Deva zho_Hant eng_Latn